timothydillan/balinese-cpt-corpus huggingface dataset:
Tanah Lot inggih punika genah sané kadadosang objék wisata sané kasub ring Bali. Tanah Lot magenah ring Beraban, Kecamatan Kediri, Tabanan, sawatara 13 kilométer saking kota Tabanan. Ring Tanah Lot punika wénten kalih pura sané magenah ring duur batu sané ageng. Pura sané kaping siki magenah ring duur batuné, tur pura sané kaping kalih magenah ring pasisi tebing sakadi Pura Uluwatu. Pura Tanah Lot puniki marupa pahpahan saking Pura Dang Kahyangan. Pura puniki inggih punika pura pasih sané kadadosang genah sembahyang antuk memuja déwa-déwa sané nyaga pasihé. Tanah Lota kasub dados genah sané becik antuk nyingakin matahari terbenam.
Wénten sejarah sané maosang indik Pura Tanah Lot, kacritayang ring aab 15 Bhagawan Dang Hyang Nirartha taler kabaos Dang Hyang Dwijéndra nyebarang agama Hindu saking Pulo Jawa ka Pulo Bali. Raja sané mamerintah ring galahé punika mawasta Dalem Waturenggong, ida seneng krana Dang Hyang Nirartha rauh ka pulo Bali miwah nyebarang agama Hinduné. Nika mawinan Dang Hyang Nirartha mrasidayang nyebarang Agama Hinduné kantos ka désa-désa sané doh. Saking sejarah Tanah Lota kacritayang Dang Hyang Nirartha nyingakin wénten sinar suci ring kelod pasih Baliné, selanturnyané Ida ngalihin genah sinaré punika, lantas Ida neked ring pasih di désa Beraban, Tabanan. Ring galahé punika Ida ngalaksanayang tapa bratha, Ida ngisidang batu genah Idané matapa ka tengah pasihé. Batu karang punika kawastanin Tanah Lot, sané maarti batu karang sané magenah ring tengah pasihé.

Pustaka

Pura ring Bali
Pura ring Kabupatén Tabanan
Genah Wisata ring Bali
Genah Wisata ring Kabupatén Tabanan
Tanjung Gadang wiadin Tanjung Verde (basa Portugis: Cabo Verde, basa Kréol Tanjung Gadang: Kabu Verdi), wiadin aji resmi Républik Tanjung Gadang ento gumi mardika kapuloan 10 pulo ané matongos di sisi kauh benoa Afrika, di tengah Samudra Atlantik. Ibukotané Tanjung Gadang ento Praia. Liu kramanné 539.560 diri tur linggahné 4.033 km2.

Pustaka

Negara
Afrika
Tanzania inggih punika silih tunggil negari ring benoa Afrika. Negari puniki jimbarnyané 945,203 km² miwah akeh kramanyané kirang langkung 51,046,000 diri. Wénten tiga pulo ageng ring Tanzania, inggih punika Zanzibar, Pulo Pemba miwah Pulo Mafia.

Pustaka

Negara
Afrika
Tari Cendrawasih inggih punika tari sané kakaryanin olih I Gedé Manik. Tari punika kasolahang olih kalih diri pragina. Tari Cendrawasih pinih pertama kasolahang puniki ring subdistrik Sawan Kabupatén Buléléng ring warsa 1920an. Lianan ring Tari Cendrawasih, tari sané medal ring genahé puniki sakadi tari Trunajaya, Wirangjaya miwah Palawakya.

Sesolahan Tari Cendrawasih rahinané mangkin mawit saking koreografi saking N. L. N. Swasthi Wijaya Bandem, sané kaaransemen ring sasolahan kapertama ring warsa 1988.
Tari Cendrawasih polih inspirasi saking kedis cendrawasih sané ring Bali kabaosang manuk dewata. Silih tunggil paksi sané seneng ngigel miwah magending ri kala jagi masikian. Tari Cendrawasih inggih punika sesolahan sané polih inpsirasi saking kawéntenan kedis utawi paksi lianan ring Tari Belibis, Manukrawa, Merak Angelo miwah sané lianan.

Sesolahan
Tari Cendrawasih kasolahang olih kalih diri pragina istri. Soang-soang pragina pinaka cihna kedis cendrawasih sané lanang miwah istri. Ngambil agem-ageman ri kala kakalih paksi punika masikian. Tari puniki madué agem-ageman sané lincah makéh ngambil agem-ageman paksi sakadi makeber, ngindang, ngenceg.

Pustaka

Cendrawasih
Tari Lego Lego inggih punika silih tunggil seni igel-igelan sané wénten ring Suku Alor. Tari tradisional puniki kaigelang masal utawi makelompok olih kramané irika. Kelompok punika selanturnyané ngigel sinambi megandengan tangan tur ngawentuk lingkaran. Makasami penari punika ngelilingin batu masusun sané mawasta mesbah. Ritatkala ngigel, penari punika taler magending pantun nganggén basa adatnyané. Tarian puniki kalaksanayang apetengan tur kairingin olih gong miwah moko.

Pustaka
Oleg (utawi Oleg Tamulilingan taler Oleg Tambulilingan), silih tunggil sasolahan saking Bali, Indonésia sané kabaos pinaka sesolahan tamulilingan utawi ketah kabaos "tarian lebah". Tari puniki ngranjing tari sané unteng pikayunané indik tresna.

Sesolahan
Tari Oleg Tamulilingan kasolahang olih kakalih pragina lanang istri. Sané lanang pinaka tamulilingan lanang, sané istri pinaka tamulilingan istri. Tari puniki nyihnayang kakalih tamulilingan sané sedeng makasih-kasihan. Puniki prasida kacingakin saking agem-agemannyané sané makéh nyihnayang agemágeman makasih-kasihan. Tamulilingan istri masolah ring pangawit tari, mungkah carita antuk agem-ageman sakadi ngagem, nyleyog, ngégol. Raris ring ungkur medal tamulilingan lanang sané angob ring kajegégan tamulilingan istri. Makakalih makasih-kasihan saling uber miwah saling enyorin. Sasolahan puniki karipta duk warsa 1952 olih I Ketut Marya utawi I Mario.

Pustaka

Oleg Tamulilingan
Oleg Tamulilingan
Tari Panyembrama inggih punika sesolahan sané kakaryanin olih I Wayan Berata. Sesolahan puniki kasolahang olih petang diri anak istri utawi nem diri. Pinih pertama kasolahang ring warsa 1971. Ring Bali sesolahan puniki kaanggén sesolahan pemungkah ri kala wénten acara. Kruna panyembrama mawit saking kruna sembrama sané maartos pangawit. Para pragina sané nyolahang sesolahan puniki makta sekar magenah ring bokor alit madaging sekar sekadi mitir utawi pacah, bokor kaiyas maoncer.

Pustaka

Sesolahan Bali
Tari piring ring basa Minangkabau puinaka tari tradisional Minangkabau sané nganggén piring pinaka piranti sesolahannyané. Para Pragina ngigelang piring nganutin agem-ageman sané gelis miwah piring tan dados lempas saking tangan. Agem-ageman sakadi puniki kaambil saking agem-ageman silat ring Minangkabau utawi Silek.

Ring kawéntenan tradisionalm tari puniki mawit saking Solok, Sumatra Barat miwah Secara tradisional, tari ini berasal dari Solok, ketahnyané pinaka simbol krama Minangkabau.

Lelintihan
Pangawitnyané tari puniki pinaka tari ritual pinaka rasa suksma krama ring para dewa-dewa sané sampun ngamolihang asil manyi makéh. Upacara kalaksanayang antuk makta sesajen marupa ajeng-ajengan ring piring raris ngigel antuk agem-ageman sané becik.

Risampuné ngranjingnyané agama islam ring minangkabau, tradisi tari piring nénten malih kanggén ring ritual majeng ring dewa-dewa. sakéwanten tari punika kanggén pinaka sarana ngibur para kramané.

Agem-ageman
Agem-ageman tari piring ketahnyané ngenahang kakalih piring ring tangan. Pragina raris ngigelang piring gelis pisan, kaselingin olih suara piring miwah bungkung ring jeriji praginané. Ring ungkur tari, ketahnyané piring-piring kabakta olih panari raris kaentungang ring sor miwah praginané ngigel ring duur belahan piring punika.

Tarian puniki kairingin olih musiktalempong miwah saluang. Akéh praginanyané ketahnyané ganjil kirang langkung tiga kantos pitung diri. Para Pragina nganggén kwaca barak miwah kuning keemasan.

Pustaka

Piring
Tari Puspanjali inggih punika sasolahan saking Bali sané kakaryanin olih penata tari N.L.N. Swasthi Wijaya Badem miwah penabuh sané mawasta I Nyoman Windha ring warsa 1989. Tari Puspanjali punika kaanggén ring sasolahan pamungkah ri kala ngawitin acara. Puspanjali mawit saking kruna puspa miwah anjali, puspa sané madué arti sekar miwah anjali sané madué arti ngastiti (menghormati). Puspanjali madué arti ngastiti sakadi sekar. Tari Puspanjali kasolahang olih limang diri utawi pitung diri anak istri.

Pustaka

Sesolahan Bali
Tari Puspawresti inggih punika silih tunggil tari sané wénten ring wawidangan pulo Baliné. Tari Puspawresti kadadosang igel-igelan sané kaanggén sasolahan pamungkah ring acara. Tari Puspawresti kakaryanin olih penata tari sané mawasta I Wayan Dibia miwah penabuh I Nyoman Windha duk warsa 1981. Tari punika ngencepang sasolahan igelan Gabor, Rejang miwah Baris Gedé tur nginutin sasolahan tari Péndét. Tari Puspawresti mawit saking kruna Puspa miwah Wresti. Puspa sané madué arti sekar miwah wresti sané madué arti sabeh. Tari Puspawresti kasolahang olih pragina lanang miwah istri. Pragina istri makta bokor sanè madaging sekar tur kagebag olih pragina lanang sané makta tombak. Tari punika nyihnayang truna-truni sanè ngastiti sapangrauh para tamiu sané rauh ka désannyané.

Pustaka

Sesolahan Bali
Tari Rejang inggih punika sesolahan khas Bali sané wantah prasida kasolahang olih anak isteri. Agem-agemannyané nénten mewéh taler sadarana. Tari rejang ngranjing sesolahan sakral sané kasolahang sareng akéh paling kidik sareng nem utawi kutus diri. Ritatkala wénten upacara agama Hindu ring Bali, minakadi piodalan. Tari Rejang punika pacang kasolahang.

Sasolahan tari rejang malianan sareng tari Bali sané lianan. Wantah nganggén wastra sadarana sakadi kwaca putih miwah kamen kuning. Agem-ageman tari sané ketah kapanggihin ring tari rejang inggih punika pragina sané majéjér ring palataran pura utawi ngiterin palinggihan saha ngamel senteng.

Pustaka

Rejang
Rejang
Tari Saman inggih punika sesolahan saking Wong Gayo sané ketah kasolahang ri kala wénten upacara ring adat. Tari Saman puniki nganggén basa Gayo minakadi ring tetembangannyané. Tari Saman taleh ketah kanggén ngrayaang embasnyané Nabi Muhamad Saw. Makéh pustaka sané maosang Tari Saman ring Aceh kakaryanin miwah kalimbakan olih Syekh Saman, ulama sané mawit saking Gayo ring Aceh. UNESCO sampun ngicén pangargaan ring tari saman pinaka warisan budaya tak benda manusia ring sidang kaping nem Komite Antar-Pemerintah mangda prasida ngemit warisan budaya tak benda sané kalaksanayang rong Bali, 24 November 2011.

Kawigunan miwah Kasuksaman
Tari Saman ring Lokop daweg zaman penjajahan Belanda
Tari Saman inggih punika slih tunggil genah kanggén ngwedar pikayunan sakadi dakwah. Tari puniki unteng pikayunanyané nyihnayang paajahan, agama, tata krama, kepahlawanan miwah panyikian.

Sadurungé saman kakawitin inggih punika pinaka mukaddimah utawi pangawit,medal anak lingsir sané waget miwah manggala adat sané pinaka panyeledii krama inucap (keketar) utawi pawarah-warah sané maguna ring pragina taler sang sané nonton

Tetembangan miwah Sang Sané nembangang
Tetembangan sané katembangang sareng-sareng miwah terus-terusan, para praginanyané inggih punika lanang-lanang sané kantun truna miwah nganggén kwaca adat. Sasolahan puniki taler prasida kasolahang, kacentokang pantaraning grup tamiu sareng grup sané lianan (kakalih grup). Jayantinyané kacingakin ring kapradnyanan soang-soang grup ri kala nyarengin gerak, tari miwah tembang sané kawedar olih grup lianan.

Tari saman ketahnyané kasolahang nénten nganggén gamelan utawi piranti musik, sakéwanten suara pragina miwah andup-andupnyané ketahnyané kakombinasiang antuk ngaplakin paan, sareng tangkah. Tari puniki kapimpin olih syekh. Tari puniki taler nyihnayang panyikian kayun punika mawinan para pragina mangda konsentrasi mangda sida masolah paripurna. Tari puniki ketah kasolahang olih pragina lanang.

Dumun, tari puniki kasolahang ring acara adat. minakadi upacara rahina Maulid Nabi Muhammad. Lianan ring punika, ring panglimbak jagaté mangkin, Tari saman sampun kasolahang ring acara-acara sané resmi sakadi patemoning tamiu pantaraning kabupatén miwah panagara, utawi pangawit festival miwah acara lianan.

Agem-ageman
Tarian Saman nganggén kakalih agem-ageman sané dados dasar ring tari saman, inggih punika andup-andup miwah andupan ring tangkah. Minab, ri kala nglimbakang agama Islam, Syekh Saman mlajahin tari melayu kuno, raris ngemedalang malih agem-ageman sané kairinin antuk tetembangan dakhwah islam sané ngawinang dangan ri kala ngamargiang dakwah. Ring panglimbak jagaté mangkin, tari sakral puniki taler kantun kanggén pinaka sarasa ngwedar piteket-piteket majalaran antuk sesolahan.

Pragina
Ketahnyané Tari Saman kasolahang olih welasan, utawi puluhan pragina lanan, sakéwanten mangda akéhnyané mangda ganjil. Wénten sané maosang tari puniki kasolahang kirang ring dasa diri, akutus pragina miwah kakalih pragina sané ngicén pamargi ri kala matembang.

Galeri

Pustaka

Saman
Tari Suanggi inggih punika silih tunggil tarian sané wénten ring Papua Barat. Tari puniki nyritayang indik anak istri sané padem krana dados korban angi-angi (jejadian). Gerakan ring tarian puniki matetujon antuk upakara agama miwah ritual. Suanggi punika kaanggén antuk simbol roh sané nénten becik (Kapes) krana nénten polih genah ring alamnyané. Roh puniki ketahnyané prasida ngranjing ka raga anak istri.

Pustaka

Suanggi
Tari Taruna Jaya (aksara Bali: ᬢᬭᬶ​ᬢᬭᬸᬦ​ᬚᬬ) inggih punika igel-igelan sané mawit saking Kabupatén Buléléng, Bali. Ring Bali, sesolahan punika kabaos Teruna Jaya utawi Taruna Jaya. Igelan punika nyritayang indik yowana sané sampun truna kacihnayang antuk semita sané siteng, energik miwah nudut kayun anak isteri. Yadiastun nyritayang indik anak truna, Tari Truna Jaya ketah kaigelang olih anak isteri.

Tari punika taler ngranjing tari tunggal miwah wantah igelan sané kasolahang olih pragina akéhnyané adiri kémanten. Ring Tari punika wénten semita miwah laras sané becik. Raris ring bulan kadasa ring warsa 2018 sané lintang, Tari Truna Jaya dados silih tunggil budaya ring Indonésia sané kadaftarang pinaka Warisan Budaya Tak benda Indonésia warsa 2018.

Pustaka

Taruna Jaya
Taruna Jaya
Tari Tenun inggih punika silih tunggil tari sané wénten ring wewidangan pulo Baliné. Tari punika nyihnayang indik anak isteri sané sedek makarya kain tenun. Carita sané kaangkat ring tari punika indik anak-anak isteri saking aab sané dumunan makarya tenun sadina-dina. Tari Tenun kakaryanin olih I Nyoman Ridet miwah I Wayan Likes duk warsa 1962. Tari punika kakaryanin matetujon antuk ngajegang budaya tenun sané wénten ring Bali tur ngajegang sarana sané kaanggén ri tatkala nenun. Tari Tenun kasolahang olih tigang diri utawi langkungan anak isteri. Sasolahan sané wénten ring igelan punika kakawitin olih anak isteri sané memintal benang ring alat tenun tur kapuputang antuk nenun. Panganggé sané kaanggén olih pragina Tari Tenun inggih punika :
Ring sirah nganggén lelunakan
Panganggé sané kaanggén inggih punika tapih, kamen, anteng sané kalilit ring wewidangan tangkah miwah sabuk prada
Bunga semanggi sané kaanggén ring sirah pinaka penghias

Pustaka

Tenun
Tari Tumbu Tanah (aksara Bali: ᬢᬭᬶᬢᬸᬫ᭄ᬩᬸᬢᬦᬄ) inggih punika tari tradisional khas krama Arfak sané meneng ring Manokwari. Tarian puniki taler mawasta Dansa Tumbu Tana, tur tarian ular, krana tarian puniki barisanyanné mawentuk lelipi sané melilit ring punyané. Tari Tumbu Tanah ketahnyané kalaksanayang antuk nganggra acara-acara sané penting, sakadi nyanggra tamiu saking wewengkon krama Arfak sané lianan, ri tatkala menang ring perang, miwah nyanggra upakara pawiwahan. Tari Tumbu Tanah kaanggén jati raga ring krama Arfak, krana makasami gerakannyané formal, gending pengiring, alat musik, miwah aksésoris sané kaanggén kadadosang ciri khas krama Arfak sané mabinayan sareng tari suku lianan sané wénten ring wewengkon Papua.

Lelintihan Tari Tumbu Tanah
Krama Arfak utawi Mnu Kwar sané meneng ring wewengkon Manokwari, kakapah dados pat sub-wong, inggih punika wong Hattam, wong Sough, wong Moile, miwah wong Meyakh. Makasami wong punika madué kesenian tari sané pateh, inggih punika Tari Tumbu Tanah. Krama irika ngawastanin tarian puniki Tari Tumbu Tanah krana, krama irika ngabaosang nganggén basa sané malianan. Wong Hattam ngawastanin Ibihim, wong Moile ngawastanin Isim, wong Meyakh ngawastanin Mugka, tur wong Sough ngawastanin Manyohora. Tari Tumbu Tanah kalaksanayang masal tur sané ngigelang nénten wénten wates jumlahné. Tari punika prasida kaigelang olih makasami krama irika. Nika mawinan tarian puniki kaigelang olih anak sané kantun cerik ngantos anak sané sampun lingsir.

Tetujon Tari Tumbu Tanah
Krama Arfak manadosang Tari Tumbu Tanah dados jati raga sané mawit saking nenek moyangnyané. Krama irika maosang indik gerak, baris, musik, miwah aksésoris ring Tari Tumbu Tanah marupa ciri khas krama Arfak sané ngranayang malianan sarenga tarian ring wawengkon Papua sané lianan. Yéning wénten anak sané miragi utawi ngetonin Tari Tumbu Tanah puniki, pastika anak punika uning, tari punika kalaksanayang olih krama Arfak. Tari Tumbu Tanah puniki patut kaigelang olih akéh krama, minakadi dasa diri. Nika kadadosang cihna indik krama Arfak nénten prasida urip padéwékan. Ring krama punika urip sareng-sareng, punika nyihnayang krama irika sakadi kulawarga sané raket manyama braya. Tari puniki taler kadadosang cihna astiti bhakti majeng ring Tuhan miwah para leluhur sané sampun ngicénin kerahayuan, ajeng-ajengan, miwah menang ring perang. Krama Arfak ngalaksanayang upakara ngajeng sareng-sareng sané mawasta cintakuek. Tradisi puniki kaanggén antuk ngerumaketang krama irika.

Cutetan

Pustaka

Buku

Jurnal

Esai

Pranala luar

Destinasi Tersembunyi di Pegunungan Arfak
Pikon, Alat Musik Tradisional Papua
Sejarah Rumah Kaki Seribu
Video Dokumenter Tari Tumbu Tanah Balai Pelestarian Nilai Budaya Papua (Bagian 1)
Video Dokumenter Tari Tumbu Tanah Balai Pelestarian Nilai Budaya Papua (Bagian 2)
Video Tari Tumbu Tanah di Situs Kabar Port Numbai

Tumbu Tanah
Tebu inggih punika soroh tetanduran sané medué peséngan ilmiah Saccharum Officianarum L. tur ngranjing ring soroh graminae utawi poaceae inggih punika soroh padang-padangan. Tebu puniki biasané kaanggén makarya gula pasir. Cecirén katik entik tebu puniki buleh lantang, jeg-jeg, mabuku-buku, nénten mecagak, medué matan kuncuk utawi tunas sebilang bukunyané, tur tegehnyané nyantos 1,5 - 3 méter. daging katik tebu puniki mawarna kuning tangi tur medué rasa manis. Madon tunggal, meplahpah, rupanyané lanset, muncuk tur bongkolnyané lanying, sisinyané asah tur ngeres, petulangané jajar, lantangnyané sawetara 50 – 175 cm, lombéngnyané 8 – 12 cm, mawarna gadang. Yéning cingak ring bungannyane, bungan tebu rupanyané putih sawat (malai), tur akeh (majemuk), lantang 30 – 90 cm, benang sari telu, katik putik kalih, muncuk sarinyané mawarna barak masawang tangi, tur putih. akahnyané putih masawang kuning. Kawigunan tebu yéning ring pangusadan, anggén ngubadang nyakitang awak tur ubad nyegerang bayu utawi awak. Yening sarana anggén ubad kokoan, ambil kirang langkung 100 gram katik tebu sané wau maalap, tunu kirang langkung 10 menit. Wusan punika embonang raris kelasin kulitnyané, rereh daging ne, getep cenik-cenik tur pak-pak inem toyané nyantos telas.

Suratan

Tebu
Tegallalang (aksara Bali: ᬢᭂᬕᬮ᭄ᬮᬮᬂ) inggih punika silih tunggil kecamatan ring kabupatèn Gianyar, Provinsi Bali, Indonésia. Wawengkon kecamatan puniki linggahnyané 61,82 km².

Géograpi
Kecamatan Tegallalang madué jimbar wawidangan 61,82 km² miwah wénten ring tegeh rata-rata ? meter saking duur pamukaan segara (mdpl).

Wates wewidangan
Wates wewidangan Kecamatan Tegallalang, inggih punika:

Pamréntahan

Wawengkon administratip
Kecamatan Tegallalang madué 7 Désa, inggih punika:
Désa Kedisan
Désa Keliki
Désa Kenderan
Désa Pupuan
Désa Sebatu
Désa Taro
Désa Tegallalang

Pustaka

Pustaka liyane
BPS Kabupaten Gianyar
Prodeskel Binapemdes Kemendagri
Situs Resmi Kabupaten Gianyar

Tegallalang
Kecamatan ring Kabupatén Gianyar
Tegallalang, Gianyar
Teletubbies inggih punika sesolahan ring TV sané kasobyahang majeng ring alit-alit sané durung masekolah. Pamargin film punika ngawit saking 31 Maret warsa 1997 ngantos 5 Januari warsa 2001. Teletubbies katerbitang olih Ragdoll Productions pinaka asil pikayunan saking Anné Wood dan Andrew Davenport. Babak sané wénten ring film punika akéhnyané 365, asiki babak galahnyané 24 menit. Ring Indonésia, sesolahan punika kasobyahang duk warsa 2000. Watek ring film punika wénten patpat inggihnyané Tinky Winky pinaka Teletubby lanang sané pinih wayah tur pinih ageng. Warnanyané pelung miwah nganggén tas ring tangannyané. Sané kaping kalih wénten Dipsy pinaka Teletubby lanang warnannyané gadang. Sanè kasenengin wantah topong macorak badeng. Selanturnyané Teletubby Laa-Laa warnannyané kuning pinaka anak isteri sané seneng maplalian bola. Sané pinih alit wénten Po pinaka Teletubby mawarna barak. Po wantah watek sané pinih kalem tur seneng negakin montor alit mawarna barak.

Pustaka

Pranala jaba

Teletubbies
Tembuku (aksara Bali: ᬢᭂᬫ᭄ᬩᬸᬓᬸ) inggih punika kecamatan ring Kabupatén Bangli, Propinsi Bali, Indonésia. Kecamatan Tembuku jimbarnyané 56,26 km2.

Géograpi

Wates wewidangan
Kecamatan Tembuku madué wates wewidangan inggih punika:

Krama
Akéh kramanyané ring kecamatan Tembuku kirang langkung 34.710 diri sané kakepah dados 17.630 lanang miwah 17.230 isteri tur sex ratio 102. Akeh kepala kulawargané 11.308 KK sané madué rata-rata 3 diri/KK.

Pamréntahan

Wawengkon Administrasi
Kecamatan Tembuku kakepah dados 6 désa, inggih punika:
Bangbang
Jehem
Peninjoan
Tembuku
Undisan
Yangapi

Pustaka

Pranala jaba
BPS Kabupatén Bangli
Situs Resmi Kabupatén Bangli
Situs Resmi Kecamatan Bangli
Prodeskel Binapemdes Kemendagri

Kabupatén Bangli
Kecamatan ring Kabupatén Bangli
Temuku (utawi Tembuku) inggih punika silih tunggil genah pamaruhan toya ring carik. Pamaruhan toya puniki ketahnyané kaanggén ring carik. Wilangan ring pah-pahan toyané punika kabaos ketekan, minakadi siki ketek, kalih ketek miwah selanturnyané. Pamaruhan toyané puniki kaanggén olih sekaa subak, sané genahnyané ring telabah.

Pustaka

Pranala jaba
Temuku
Temuku
{{Infobox spesies
| color =
| name = Tetanduran
| fossil_range =
| subdivision_ranks = Divisi
| subdivision =
†Nematophyta
Chlorophyta
Palmophyllales
Prasinophyceae
Nephroselmidophyceae
Pseudoscourfieldiales
Pyramimonadophyceae
Mamiellophyceae
Scourfieldiales
Pedinophyceae
Chlorodendrophyceae
Trebouxiophyceae
Ulvophyceae
Chlorophyceae
Streptophyta s.l.
Chlorokybophyta
Mesostigmatophyta
Klebsormidiophyta
Charophyta (stonewort)
Chaetosphaeridiales
Coleochaetophyta
Zygnematophyta
Embryophyta (Tetanduran darat)
| synonyms=
Viridiplantae Cavalier-Smith 1981
Chlorobionta Jeffrey 1982, emend. Bremer 1985, emend. Lewis and McCourt 2004
Chlorobiota Kenrick and Crane 1997
Chloroplastida Adl et al., 2005
Phyta Barkley 1939 emed. Holt & Uidica 2007
Cormophyta Endlicher, 1836
Cormobionta Rothmaler, 1948
Euplanta Barkley, 1949
Telomobionta Takhtajan, 1964
Embryobionta Cronquist et al., 1966
Metaphyta Whittaker, 1969
}}Tetanduran''' inggih punika silih tunggil organisme sané kalimbakang ring silih tunggil genah, raris prasida kaalap ring masannyané ri kala sampun mentik. Sujatinyané makasami tetanduran punika marupa entik-entikan.

Pustaka

Pranala jaba

(anggén Microsoft Silverlight)

Index Nominum Algarum
Interactive Cronquist classification
Plant Resources of Tropical Africa
Tree of Life

Data botani miwah vegetasi
African Plants Initiative database
Australia
Chilean plants at Chilebosque
e-Floras (Flora of China, Flora of North America and others)
Flora Europaea
[http://www.floraweb.de/ Flora of Central Europe
Flora of North America
List of Japanese Wild Plants Online
Meet the Plants-National Tropical Botanical Garden
Lady Bird Johnson Wildflower Center - Native Plant Information Network at University of Texas, Austin
The Plant List
United States Department of Agriculture not limited to continental US species